ai4bharat/Pralekha huggingface dataset:
தேர்தல் ஆணையம்
செயற்கை நுண்ணறிவு கருவிகளைப் பயன்படுத்தி தேர்தல் அதிகாரிகள் சுயமாகக் கற்றுக்கொள்வதற்கான வழிமுறைகளை ஐஐஐடிஇஎம் வடிவமைக்க வேண்டும்: தலைமைத் தேர்தல் ஆணையர் ராஜீவ் குமார்
தலைமைத் தேர்தல் ஆணையர் திரு.ராஜீவ் குமார் மற்றும் தேர்தல் ஆணையர்கள் திரு.அனுப் சந்திர பாண்டே, திரு.அருண் கோயல் ஆகியோர் துவாரகாவில் உள்ள ஜனநாயகம் மற்றும் தேர்தல் மேலாண்மைக்கான இந்திய சர்வதேச நிறுவனத்தின் தங்கும் விடுதியை இன்று திறந்து வைத்தனர். இந்த நிறுவனம், இந்திய தேர்தல் ஆணையத்தின் பயிற்சி மற்றும் திறன் மேம்பாட்டுப் பிரிவாக 2011-ம் ஆண்டு நிறுவப்பட்டது. இது தேர்தல் அதிகாரிகளுக்கு பயிற்சியளிப்பதற்காக தொடங்கப்பட்டது.
இந்நிகழ்ச்சியில் பேசிய தலைமைத் தேர்தல் ஆணையர் திரு.ராஜீவ் குமார், தேர்தல் அதிகாரிகளுக்கான பயிற்சி முறைகளை செயற்கை நுண்ணறிவு கருவிகளைப் பயன்படுத்தி சுய-கற்றல் முறையில் வடிவமைக்க வேண்டுமென ஐஐஐடிஇஎம்-ஐ கேட்டுக் கொண்டார். உலகின் மிகப்பெரிய ஜனநாயக நாடாக, மற்ற ஜனநாயக நாடுகளிலும் தேர்தல் அதிகாரிகளுக்கு பயிற்சி அளிப்பதற்கான ஒத்துழைப்பை ஐஐஐடிஇஎம் விரிவுபடுத்த வேண்டும் எனவும் அவர் கேட்டுக் கொண்டார்.
புதிய விடுதி கட்டடம்
இன்று திறக்கப்பட்ட விடுதி கட்டிடத்தில் 84 அறைகள் உள்ளன. ஃப்ளை-ஆஷ் செங்கற்கள் போன்ற சுற்றுச்சூழலுக்கு உகந்த அம்சங்களுடன் இந்தக் கட்டடம் வடிவமைக்கப்பட்டு கட்டப்பட்டுள்ளது. மேலும், பயிற்சி பெறுவோருக்கென பொழுதுபோக்கு அறை மற்றும் உடற்பயிற்சிக் கூடம் உள்ளது.
ஐஐஐடிஇஎம்
இந்தியாவில் தேர்தல் அதிகாரிகளுக்கு பயிற்சி அளிப்பதோடு, உலகெங்கிலும் உள்ள தேர்தல் மேலாண்மை அமைப்புகளுக்கான பயிற்சி நிகழ்ச்சிகளையும் ஐஐஐடிஇஎம் ஏற்பாடு செய்கிறது. தற்போதுவரை 117 நாடுகளைச் சேர்ந்த 2,478 சர்வதேச பயனாளர்கள் இந்நிறுவனம் மூலம் பயனடைந்துள்ளனர்.
----
AD/CR/KPG
(Visitor Counter : 84
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 150.61 கோடியைக் கடந்தது
நாட்டில் கடந்த 24 மணி நேரத்தில் 91 லட்சத்துக்கும் நெருக்கமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 150.61 கோடியைக்  கடந்தது. 1,60,89,073 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 40,895 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,44,12,740 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 97.30 சதவீதமாக உள்ளது. கடந்த 24 மணி நேரத்தில் 1,41,986 பேர் பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 4,72,169 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 1.34 சதவீதமாக உள்ளது.
கடந்த 24 மணி நேரத்தில் 15,29,948 கொவிட் பரிசோதனைகள் செய்யப்பட்டன. இதுவரை சுமார் 68.84 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 5.66 சதவீதமாக உள்ளது. தினசரித் தொற்று விகிதம் 9.28 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788506
பிரதமர் அலுவலகம்
ராஜயோகினி தாதி ஹிர்தய் மோகினி ஜி மறைவுக்கு பிரதமர் இரங்கல்
ராஜயோகினி தாதி ஹிர்தய் மோகினி ஜி-யின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
“மனித குலத்தின் துன்பங்களை களைவதற்கும், சமூக மேம்பாட்டிற்கும் ராஜயோகினி தாதி ஹிர்தய் மோகினி ஜி எடுத்த பல்வேறு முயற்சிகளுக்காக அவர் நினைவு கூறப்படுவார். பிரம்ம குமாரிகள் குடும்பத்தின் நேர்மறை செய்தியை உலகெங்கும் பரப்புவதில் அவர் முக்கிய பங்காற்றினார். அவரது மறைவால் துயருற்றேன். ஓம் சாந்தி,” என்று தமது டிவிட்டர் பதிவில் பிரதமர் கூறியுள்ளார்.
பிரதமர் அலுவலகம்
பிரதமர் நரேந்திர மோடி மற்றும் வங்கதேச பிரதமர் ஷேக் ஹசீனா இணைந்து இந்தியா-வங்கதேசம் நட்புறவு குழாய்த்திட்டத்தை கூட்டாகத் தொடங்கி வைத்தனர்
IBFP என்பது இந்தியாவிற்கும் அதன் அண்டை நாடுகளுக்கும் இடையிலான இரண்டாவது எல்லை தாண்டிய எரிசக்தி குழாய்த் திட்டம்
வங்கதேசத்துடனான மேம்பட்ட இணைப்பு, மக்களுடனான உறவுகளை மேலும் வலுப்படுத்தும்
பிரதமர் திரு நரேந்திர மோடி மற்றும் வங்கதேச பிரதமர் திருமதி ஷேக் ஹசீனா ஆகியோர் இணைந்து இன்று இந்தியா- பங்களாதேஷ் நட்புறவு குழாய்த்த்திட்டத்தை  மெய்நிகர் முறையில் திறந்து வைத்தனர். இந்தக்குழாய் அமைப்பதற்கான அடிக்கல் 2018 செப்டம்பரில் இரு பிரதமர்களாலும் நாட்டப்பட்டது. இது இந்தியாவிற்கும் அதன் அண்டை நாடுகளுக்கும் இடையிலான இரண்டாவது எல்லை தாண்டிய எரிசக்தி குழாய்த்திட்டம் ஆகும்.
மின்சாரம் மற்றும் எரிசக்தித்துறையில் ஒத்துழைப்பு, இந்தியா- வங்கதேச உறவுகளின் அடையாளங்களில் ஒன்றாக மாறியுள்ளது. ஆண்டுக்கு 1 மில்லியன் மெட்ரிக் டன் அதிவேக டீசலை பங்களாதேஷுக்குக் கொண்டு செல்லும் திறன் கொண்ட IBFP இந்தியா மற்றும் வங்கதேசத்துக்கு இடையே உள்ள முதல் எல்லை தாண்டிய எரிசக்தி குழாய்த்திட்டம் ஆகும். வங்கதேசத்துடனான மேம்படுத்தப்பட்ட இணைப்பு, இரு தரப்புக்கும் இடையே உள்ள மக்களுடனான தொடர்புகளை மேலும் வலுப்படுத்தும்.
வங்கதேசம் இந்தியாவின் முதன்மையான வளர்ச்சி கூட்டாண்மை நாடாகவும், பிராந்தியத்தில் அதன் மிகப்பெரிய வர்த்தக பங்காளியாகவும் உள்ளது. நட்புக் குழாய் இயக்கமானது இரு நாடுகளுக்கும் இடையே நிலவும் எரிசக்தி ஒத்துழைப்பை மேம்படுத்துவதோடு வங்கதேசத்தில் குறிப்பாக விவசாயத் துறையில் மேலும் வளர்ச்சியை அதிகரிக்கும்.
இத்திட்டத்தில் தொடர்ந்து வழிகாட்டியதற்காக பிரதமர் ஷேக் ஹசீனாவுக்கு நன்றி தெரிவித்த பிரதமர், இரு நாட்டு மக்களின் நலனுக்காக அவருடன் தொடர்ந்து பணியாற்ற விருப்பம் தெரிவித்தார்
----
AD/PKV/KPG
(
நிதி அமைச்சகம்
தீவிர பெருந்தொற்றின் காரணமாக குறிப்பிட்ட வரி தாக்கல்களுக்கான கால அளவை அரசு நீட்டித்துள்ளது
தீவிர கொவிட்-19 பெருந்தொற்றின் காரணமாக ஏற்பட்டுள்ள சவாலான நிலைமை, மற்றும் வரி செலுத்துவோர், வரி ஆலோசகர்கள் மற்றும் நாடு முழுவதும் உள்ள இதர பங்குதாரர்களின் கோரிக்கைகள் ஆகியவற்றை கருத்தில் கொண்டு, குறிப்பிட்ட தாக்கல்களுக்கான கால அளவை அரசு இன்று நீட்டித்துள்ளது.
வருமான வரி சட்டம் 1961-ன் 119-வது பிரிவின் கீழ், மத்திய நேரடி வரிகள் வாரியம் கீழ்கண்ட சலுகைகளை வரி செலுத்துவோருக்கு வழங்கியுள்ளது.
வருமான வரி சட்டம் 1961-ன் 20-வது பத்தியின் கீழ்  ஆணையருக்கு செய்ய வேண்டிய மேல்முறையீடுகளுக்கான கடைசி தேதி 2021 ஏப்ரல் 1-லிருந்து 2021 மே 31 வரை நீட்டிக்கப்பட்டுள்ளது.
வருமான வரி சட்டம் 1961-ன் 144-வது சி பிரிவின் கீழ், சிக்கல் தீர்வு குழுவிடம் சமர்பிக்க வேண்டிய ஆட்சேபணைகளுக்கு கடைசி தேதி 2021 ஏப்ரல் 1-லிருந்து 2021 மே 31 வரை நீட்டிக்கப்பட்டுள்ளது.
வருமான வரி சட்டம் 1961-ன் 148-வது பிரிவின் கீழ், நோட்டீஸ் பெற்றதற்கு பின்னர் வருமான வரித் தாக்கல் செய்வதற்கான கடைசி தேதி 2021 ஏப்ரல் 1-லிருந்து 2021 மே 31 வரை நீட்டிக்கப்பட்டுள்ளது.
வருமான வரி சட்டம் 1961-ன் 139-வது பிரிவின் துணைப் பிரிவு 4 மற்றும் துணைப் பிரிவு 5 கீழ் வரி விவரங்களை தாமதமாக தாக்கல் செய்தல் மற்றும் திருத்திய விவரங்களை தாக்கல் செய்வதற்கான கடைசி தேதி 2021 மார்ச் 31-லிருந்து 2021 மே 31 வரை நீட்டிக்கப்பட்டுள்ளது.
வருமான வரி சட்டம் 1961-ன் 194-IA, 194-IB மற்றும் 194M ஆகியவற்றின் கீழ் தள்ளுபடி செய்யப்பட்ட வரியை செலுத்துவதற்கான கடைசி தேதி 2021 ஏப்ரல் 1-லிருந்து 2021 மே 31 வரை நீட்டிக்கப்பட்டுள்ளது.
படிவம் 60-ல் தரப்பட்ட விளக்கங்கள் குறித்த விவரங்களைக் கொண்ட படிவம் 61-ஐ தாக்கல் செய்வதற்கான கடைசி தேதி 2021 ஏப்ரல் 1-லிருந்து 2021 மே 31 வரை நீட்டிக்கப்பட்டுள்ளது.
மத்திய நேரடி வரிகள் வாரியம் சுற்றறிக்கை எண் 8/2021 in F. No. 225/49/2021/ITA-II வெளியிடப்பட்டுள்ளது. www.incometaxindia.gov.in எனும் முகவரியில் இதைக் காணலாம்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1715298
----
(Visitor Counter : 169
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
5,809 பொலிவுறு நகரத் திட்டங்களில் 2021 நவம்பர் வரை அமலாக்கம் / நிறைவடைந்தவை
2015 ஜூன் 25 அன்று மத்திய அரசால் தொடங்கப்பட்ட பொலிவுறு நகரங்கள் திட்டத்தில் 2021 நவம்பர் 12 நிலவரப்படி, ரூ.1,84,998 கோடி மதிப்பிலான 6,452 திட்டங்களுக்கு ஒப்பந்தப் புள்ளிகள் கோரப்பட்டன. இவற்றில் ரூ. 1,56,571 கோடி மதிப்புள்ள 5,809 திட்டங்கள் அமலாக்கத்திலும் / நிறைவடைந்தும் உள்ளன.
பொலிவுறு நகரத் திட்ட அமலாக்க காலம் 2023 ஜூன் வரை நீடிக்கப்பட்டுள்ளது. குறிப்பிட்ட காலத்திற்குள் இந்தத் திட்டங்கள் நிறைவடையும் என்று எதிர்பார்க்கப்படுகிறது. இந்தத் திட்டங்களுக்கு 2021 நவம்பர் 12 நிலவரப்படி மத்திய அரசு ரூ.27,359.60 கோடி விடுவித்துள்ளது. இதில், ரூ.22,467.81 கோடி ஏற்கனவே பயன்படுத்தப்பட்டுள்ளது.
இதன்படி, தமிழ்நாட்டிற்கு மத்திய அரசு விடுவித்த தொகை மற்றும் பயன்படுத்தப்பட்ட தொகை விவரம்:
|
|
நகரின் பெயர்
|
|
விடுவிக்கப்பட்ட தொகை 
|
|
பயன்படுத்தப்பட்ட தொகை 
|
|
சென்னை
|
|
497.62
|
|
385.53
|
|
திருச்சிராப்பள்ளி
|
|
294.00
|
|
290.00
|
|
திருநெல்வேலி
|
|
294.00
|
|
241.50
|
|
திண்டுக்கல்
|
|
2.00 
|
|
2.00
|
|
தஞ்சாவூர்
|
|
294.00
|
|
289.00
|
|
திருப்பூர்
|
|
392.00
|
|
383.76
|
|
சேலம்
|
|
392.00
|
|
342.00
|
|
வேலூர்
|
|
343.00
|
|
289.19
|
|
கோயம்புத்தூர்
|
|
490.00
|
|
389.77
|
|
மதுரை
|
|
392.00
|
|
289.28
|
|
ஈரோடு
|
|
294.00
|
|
284.70
|
|
தூத்துக்குடி
|
|
294.00
|
|
191.23
புதுச்சேரிக்கு விடுவிக்கப்பட்ட மொத்தத் தொகை ரூ.111.00 கோடி, பயன்படுத்தப்பட்ட தொகை ரூ.40.04 கோடி.
மாநிலங்களவையில் இன்று வீட்டு வசதி மற்றும் நகர்ப்புற மேம்பாட்டுத் துறை இணையமைச்சர் திரு கௌஷல் கிஷோர் எழுத்து மூலம் அளித்த பதிலில் இதனைத் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780910
பிரதமர் அலுவலகம்
நம் நாட்டின் தனித்துவமான கலாச்சார அம்சங்களை எடுத்துரைக்கும் மேளாக்களின் பிறப்பிடமாக இந்தியா திகழ்கிறது: பிரதமர்
நம் நாட்டின் தனித்துவமான கலாச்சார அம்சங்களை எடுத்துரைக்கும் துடிப்பான மேளாக்களின பிறப்பிடமாக இந்தியா திகழ்வதாக பிரதமர் திரு நரேந்திர மோடி தெரிவித்துள்ளார். அந்த வகையில் அற்புதமான கண்காட்சியாக விளங்கும் மாதவ்பூர் கண்காட்சி, குஜராத் மாநிலத்தையும், வடகிழக்கு பகுதிகளையும் இணைக்கிறது என்றும் திரு மோடி கூறினார்.
மத்திய சட்டம் மற்றும் நீதித்துறை அமைச்சர் திரு கிரண் ரிஜிஜுவின் ட்விட்டர் பதிவிற்கு பதிலளித்து பிரதமர் தெரிவித்ததாவது:
“நம் நாட்டின் தனித்துவமான கலாச்சார அம்சங்களை எடுத்துரைக்கும் துடிப்பான மேளாக்களின் பிறப்பிடமாக இந்தியா திகழ்கிறது. அந்த வகையில் அற்புதமான கண்காட்சியாக விளங்கும் மாதவ்பூர் கண்காட்சி, குஜராத் மாநிலத்தையும், வடகிழக்கு பகுதிகளையும் இணைக்கிறது. மனதின் குரல் #MannKiBaat நிகழ்ச்சியின் ஒரு அத்தியாயத்தில் இது பற்றி நான் விரிவாகப் பேசியிருந்தேன். http://youtu.be/ZGZeyNlodoo”
பிரதமர் அலுவலகம்
வயது வந்தவர்களில் 75%_க்கும் மேற்பட்டோர் முழுமையாக தடுப்பூசி செலுத்திக் கொண்டிருப்பது பற்றி பிரதமர் மகிழ்ச்சி
வயது வந்தவர்களில் 75%_க்கும் மேற்பட்டோர் முழுமையாக தடுப்பூசி செலுத்திக் கொண்டிருப்பது பற்றி பிரதமர் திரு நரேந்திர மோடி மகிழ்ச்சி தெரிவித்துள்ளார்.
மத்திய சுகாதாரம் மற்றும் குடும்பநலத் துறை அமைச்சர் டாக்டர் மன்சுக் மாண்டவியாவின் டுவிட்டரையடுத்து பிரதமர் கூறியிருப்பதாவது;
‘’ வயது வந்த 75 சதவீதத்திற்கும் அதிகமானோர் முழுமையாக தடுப்பூசி செலுத்திக் கொண்டிருக்கின்றனர்.
இந்த முக்கியமான சாதனைக்காக நமது குடிமக்களுக்கு வாழ்த்துக்கள்.
நமது தடுப்பூசி இயக்கத்தை வெற்றிகரமாக மாற்றிய அனைவர் குறித்தும் பெருமிதம் கொள்கிறேன். ‘’
பாதுகாப்பு அமைச்சகம்
ராணுவ செவிலியர் சேவை, செவிலியர் கல்லூரியின் குத்துவிளக்கேற்றும் நிகழ்ச்சி
செவலியர் கல்லூரியின் 2021 முதலாமாண்டு பிஎஸ்சி செவிலியர் மாணவர்களின் குத்துவிளக்கேற்றும் நிகழ்ச்சி புதுதில்லியில் 2022, மார்ச் 5-ம் தேதி நடைபெற்றது. இந்நிகழ்ச்சியில் தங்களது தொழில்பணியை தொடங்கும் வகையில், 30 ராணுவ செவிலியர் மாணவர்கள் சீருடை அணிந்து பங்கேற்றனர் . இந்நிகழ்ச்சியில் ராணுவ மருத்துவமனையின் கமாண்டட் லெப்டினன்ட் ஜெனரல் ஏ. கே . ஜிண்டால் சிறப்பு விருந்தினராக கலந்து கொண்டார். செவிலியர் படிப்பில் சிறந்து விளங்கிய மாணவர்களுக்கு விருதுகள் வழங்கப்பட்டன. பின்னர் அடுத்த தலைமுறைக்கு அறிவையும் ஞானத்தையும் அளிக்கும் வகையில், குத்துவிளக்கு முதலாம் ஆண்டு பிஎஸ்சி செவிலியர் படிப்பின் ஆசிரியர்கள் மற்றும் மாணவர்களிடம் வழங்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1803180
உணவுப் பதப்படுத்துதல் தொழிற்சாலைகள் அமைச்சகம்
உணவுப் பதப்படுத்துதல் தொழிலில் சமகால தொழில்நுட்பத்தை புதுப்பித்தல்
பருவநிலை மாற்றம் தொடர்பான தேசிய செயல் திட்டத்தை அரசு செயல்படுத்தி வருகிறது. இதன் அடிப்படையில் பல்வேறு திட்டங்கள் தொடங்கப்பட்டுள்ளன. பசுமை மற்றும் கரியமில உமிழ்வு குறைவான தொழில்நுட்பங்களை உணவுப் பதப்படுத்தும் துறையில் மேற்கொள்வதற்கான ஆராய்ச்சி மற்றும் மேம்பாட்டு நடவடிக்கைகளை பல்வேறு நிறுவனங்கள் மற்றும் அமைப்புகள் மூலம் அமைச்சகம் மேற்கொண்டு வருவதுடன் நிதியுதவியும் அளித்து வருகிறது.
இத்திட்டங்கள் மூலம் நாட்டில் உணவுப்பதப்படுத்துதல் தொடர்பான நவீன உள்கட்டமைப்பை அமைக்க ஒத்துழைப்பு அளிப்பதுடன் அழுகும் பழங்கள் மற்றும் காய்கறிகளின் விலையை நிலைப்படுத்தும் நடவடிக்கைகளிலும் அமைச்சகம் மேற்கொண்டு வருகிறது. விளைச்சல் அதிகமாக உள்ள காலங்களில் காய்கறிகள் மற்றும் பழங்களை எடுத்துச் செல்லுதல் மற்றும் இருப்பு வைத்தல் தொடர்பான செலவுகளுக்கு நிதி ஆதரவு வழங்கப்பட்டு வருகிறது.
மக்களவையில் உணவுப்பதப்படுத்துதல் துறை இணையமைச்சர் திரு.பிரகலாத் சிங் பட்டேல் எழுத்து மூலம் அளித்த பதிலில் இதனைத் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813636
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
இந்தியாவில் கடந்த 24 மணி நேரத்தில் 1.13 கோடிக்கும் அதிகமான கொவிட் தடுப்பூசிகள் செலுத்தப்பட்டுள்ளன.
தேசிய தடுப்பூசி திட்டத்தின் கீழ், இதுவரை 69.90 கோடி கொவிட் தடுப்பூசிகள் செலுத்தப்பட்டுள்ளன.
கடந்த 24 மணி நேரத்தில் 31,222 பேருக்கு புதிதாக பாதிப்பு ஏற்பட்டுள்ளது.
கொவிட் சிகிச்சை பெறுபவர்கள் மொத்த பாதிப்பில் 1.19 சதவீதம்.
இந்தியாவில் கொவிட் சிகிச்சை பெறுபவர்களின் மொத்த எண்ணிக்கை 3,92,864
குணடைந்தோர் வீதம் தற்போது 97.48 சதவீதமாக உள்ளது.
கடந்த 24 மணி நேரத்தில் 42,942 பேர் குணமடைந்துள்ளதால், குணமடைந்தவர்களின் மொத்த எண்ணிக்கை 3,22,24,937 ஆக அதிகரித்துள்ளது.
வாராந்திர தொற்று உறுதி விழுக்காடு  74 நாட்களாக 3%க்கும் குறைவாக உள்ளது.
தினசரி கொவிட் பாதிப்பு 2.05 சதவீதமாக, 8 நாட்களாக 3%க்கும் குறைவாக உள்ளது.
இதுவரை மேற்கொள்ளப்பட்ட மொத்த பரிசோதனைகள் 53.31 கோடி.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1752430
(
அறிவியல் மற்றும் தொழில்நுட்பத்துறை
புதுமை கண்டுபிடிப்புகள் மற்றும் ஆய்வு கட்டுரை வெளியீடுகளில் இந்தியாவின் உலகளாவிய நிலை உயர்வு
ஆய்வு கட்டுரைகள் வெளியிடுவதில், இந்தியா ஏற்கனவே 3வது இடத்தில் உள்ள நிலையில், தற்போது உலகளாவிய புத்தாக்க பட்டியலில், முதல் 50 புத்தாக்க பொருளாதார நாடுகளில் இந்தியாவும் உள்ளது. பல வளர்ந்த, வளரும் நாடுகளைவிட முன்னால் உள்ளது.
இந்த சாதனை குறித்து அறிவியல் தொழில்நுட்ப துறைச் செயலாளர் பேராசிரியர் அசுதோஸ் சர்மா கூறுகையில், ‘‘கண்டுபிடிப்பு சூழல், புதுமை சூழல் ஆகியவற்றை இணைப்பதற்கான எங்கள் முயற்சிகள் இந்த மாற்றத்தைக் கொண்டுவர உதவியுள்ளன. 5வது தேசிய அறிவியல் மற்றும் புதுமை கொள்கை, இதை மேலும் முன்னோக்கி கொண்டு செல்ல உதவும் ’’ என்றார்.
ஆராய்ச்சி மற்றும் மேம்பாட்டில் இந்தியாவின் தேசிய முதலீடு ரூ.2017-18ம் ஆண்டில் ரூ. 1,13,825.03 கோடியிலிருந்து, 2018-19ம் ஆண்டில் ரூ.1,23,847.71 கோடியாக அதிகரித்துள்ளது. அதே நேரத்தில், அறிவியல் தொழில்நுட்பத் துறையின் புதுமை கண்டுபிடிப்புகளுக்கான கருத்துகளைத் தெரிவிக்கும் ‘நிதி’ திட்டத்தின் செயல்பாடுகள், இந்த நிலையை அடைய முக்கிய பங்காற்றியுள்ளன. நிதி அமலாக்கத்தால், அறிவியல் தொழில் நுட்பத் துறையின் 150 தொழில் வளர்ப்பு மையங்கள் மூலம் 3,681 தொடக்க நிறுவனங்கள் ஏற்படுத்தப்பட்டுள்ளன. 1992 அறிவுசார் சொத்துரிமைகளும் ஏற்படுத்தப்பட்டுள்ளன. மேலும், கடந்த 5 ஆண்டுகளில், 65,864 நேரடி வேலை வாய்ப்புகள் உருவாக்கப்பட்டுள்ளன. ரூ.27,262 கோடிக்கு பொளாதார வளர்ச்சியும் ஏற்படுத்தப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691125
------
(Visitor Counter : 229
PIB Headquarters
இ.எஸ்.பி.எஸ் பங்குகள் கொள்முதல் திட்டத்தின் மூலம் இந்தியன் ஓவர்சீஸ் வங்கி ரூ.217 கோடி திரட்டியுள்ளது
ஊழியர் பங்குகள் கொள்முதல் திட்டத்தின் மூலம் இந்தியன் ஓவர்சீஸ் வங்கி ரூ.217 கோடி திரட்டியுள்ளது. இந்தத் திட்டம் 31.12.2018 அன்று தொடங்கப்பட்டு திட்டமிட்டபடி 21.01.2019 அன்று நிறைவடைந்தது. ரூ.11.90 என்ற தள்ளுபடி செய்யப்பட்ட விலையில் 18.24 கோடி சமபங்குகளை ஊழியர்கள் பெற்றுள்ளனர். ஊழியர்களின் அபரிமிதமான வரவேற்பின் பயனாக அதிக சந்தா கிடைத்துள்ளது. இந்த நடைமுறையின் மூலம் வங்கி தனது மூலதன நிதியத்தில் ரூ.271 கோடி அளவுக்கு சேர்த்துள்ளது. பங்கு மூலதனத்தில் 24,550 ஊழியர்கள் பங்களிப்பு செய்து வங்கியின் பெருமை மிகு இணை உரிமையாளர்கள் ஆகியுள்ளனர். வங்கியின் வளர்ச்சிப் பாதையில் அவர்கள் தங்களின் அர்ப்பணிப்பையும், ஈடுபாட்டையும் மறு உறுதி செய்துள்ளனர். தனது ஊழியர்களில் 92 சதவீதம் பேர் ஊழியர் பங்குகள் கொள்முதல் திட்டத்தில் 100 சதவீதத்திற்கு மேல் உறுப்பினராகி பொதுத்துறை வங்கிகளிலேயே இந்தியன் ஓவர்சீஸ் வங்கி புதிய சாதனையைப் படைத்துள்ளது.
(Visitor Counter : 59
வணிகம் மற்றும் தொழில்துறை அமைச்சகம்
மத்தியப் பிரதேசம் சிறந்த முதலீட்டிற்கான இடமாக உருவெடுத்துள்ளது: திரு கோயல்
முதலீட்டுக்கு ஏற்ற மாநிலமாக மத்தியப்பிரதேசம் உருவெடுத்திருப்பதாக மத்திய வர்த்தகம், தொழில், நுகர்வோர் நலன், உணவு, பொதுவிநியோகம் மற்றும் ஜவுளித்துறை அமைச்சர் திரு பியூஷ் கோயல் தெரிவித்துள்ளார். மத்தியப்பிரதேசத்தின் சர்வதேச முதலீட்டாளர்கள் உச்சிமாநாடு 2023-ல் காணொலிக்காட்சி மூலம் பங்கேற்று பேசிய அவர், மத்தியப்பிரதேசத்தில் முன்னேற்றம் மற்றும் வளர்ச்சியின் பங்குதாரர்களாக மாறுவதற்கு உலகம் முழுவதும் உள்ள முதலீட்டாளர்கள் முன்வரவேண்டும் என கேட்டுக் கொண்டார்.
இந்த உச்சிமாநாடு, இந்தியாவின் எதிர்காலத்தில் தொழிற்சாலைகள் பங்கெடுக்கும் வாய்ப்பை அளித்திருப்பதாக குறிப்பிட்ட அவர், மத்தியப்பிரதேசத்தின் எண்ணற்ற முதலீட்டு வாய்ப்புகள் குறித்தும் எடுத்துரைத்தார். உள்கட்டமைப்பு, வேளாண்மை, உணவுப்பதப்படுத்துதல், மோட்டார் வாகனம், சுற்றுலா, ஜவுளி, புதுப்பிக்கத்தக்க எரிசக்தி ஆகிய துறைகளில் அபரிதமான வாய்ப்புகள் திறன் படைத்தோருக்கு காத்திருப்பதாகவும் தெரிவித்தார்.
தேசத்தின் இதயமாகத் திகழும் மத்தியப்பிரதேசம், புதிய இந்தியாவின் துடிப்பான வளர்ச்சியைப் பிரதிபலிப்பதாகக் கூறினார். புவி அமைப்புகள்படி நாட்டின் மையத்தில் உள்ள 2-வது மிகப் பெரிய மாநிலமான மத்தியப்பிரதேசத்தின் குறுக்கே, வட-தெற்கு மற்றும் கிழக்கு - மேற்கு போக்குவரத்து முனையங்கள் செல்வதையும் சுட்டிக்காட்டினார். சர்வதேச சந்தையில் இயற்கை பருத்தி உற்பத்தியில் மத்தியப்பிரதேசம் 24 சதவீதத்தை பூர்த்தி செய்வதாக கூறிய அவர், மத்தியிலும், மத்தியப்பிரதேசத்திலும் ஒரே கட்சி ஆட்சி வகிப்பது இந்த அதிவேக வளர்ச்சிக்கும், நல்லாட்சிக்கும் வித்திடுவதாக திரு பியூஷ் கோயல் தெரிவித்தார்.
பிரதமரால் அறிமுகப்படுத்தப்பட்ட பசுமை ஹைட்ரஜன் இயக்கம், மத்தியப்பிரதேச அரசு அறிவித்து வரும் ஆதரவு காரணமாக, குறிப்பாக பசுமை ஹைட்ரஜன் மற்றும் புதுப்பிக்கத்தக்க எரிசக்தி உள்ளிட்ட துறைகளில் அதிக முதலீடுகள் கவரப்பட்டிருப்பதாகவும் மத்திய அமைச்சர் திரு பியூஷ் கோயல் தெரிவித்தார்.
------
TV/ES/KPG/RJ
(Visitor Counter : 92
கலாசாரத்துறை அமைச்சகம்
விடுதலையின் அமிர்தப் பெருவிழாவின் கீழ் ஏற்பாடு செய்யப்பட்ட கலா கும்ப நிகழ்வு வேற்றுமையில் ஒற்றுமையின் சாரத்தை பிரதிபலித்தது.
விடுதலையின் அமிர்தப் பெருவிழாவைக் கொண்டாட புதுதில்லியில் உள்ள தேசிய நவீன கலைக்கூடம், இந்திய சுதந்திரப் போராட்டத்தின் அதிகம் அறியப்படாத நாயகர்களின் கதைகளைப் பிரதிநிதித்துவப்படுத்தும் வகையில் சுமார் 750 மீட்டர் நீளத்தில் சுருள்களில் ஓவியம் வரைவதற்கான கலா கும்ப ஓவியர் பயிலரங்கை நடத்தியது.
பிரம்மாண்டமான சுருள்களில் செய்யப்பட்ட கலைப் படைப்புகள் 2022 குடியரசு தினக் கொண்டாட்டங்களின் ஒரு பகுதியாகவும், கலாச்சார அமைச்சகம் மற்றும் பாதுகாப்பு அமைச்சகங்களுக்கு இடையேயான தனித்துவமான ஒத்துழைப்பைக் குறிக்கும் வகையிலும் அமைந்துள்ளது.
புதுதில்லியில் இன்று நடைபெற்ற செய்தியாளர் சந்திப்பின் போது தேசிய நவீன கலைக்கூடத்தின் தலைமை இயக்குநர் திரு .அத்வைதா காரநாயக் இதனைத் தெரிவித்தார்.
“இந்தியாவின் சுதந்திரப் போராட்டத்தின் அதிகம் அறியப்படாத நாயகர்களின் வீர வாழ்க்கையையும் போராட்டங்களையும் சித்தரிக்கும் வகையில் இது அமைந்துள்ளது. ஒடிசா மற்றும் சண்டிகரில் உள்ள ஐநூறுக்கும் மேற்பட்ட கலைஞர்களால் இவை ஆர்வத்துடன் ஆய்வு செய்யப்பட்டு வரையப்பட்டுள்ளன,” என்று அவர் கூறினார்.
மேலும் பேசிய அவர், இந்தியாவின் ஒற்றுமை மற்றும் பன்முகத்தன்மையின் உண்மையான சாரத்தை பிரதிநிதித்துவப்படுத்துவதற்காக நாட்டின் பல்வேறு வகையான காட்சி மற்றும் நிகழ்த்து கலைகளை ஒருங்கிணைக்கும் நோக்கத்துடன் புதுதில்லியின் தேசிய நவீன கலைக்கூடம் இந்த பயிலரங்குகளை ஏற்பாடு செய்துள்ளது. ராஜ்பத்தில் காட்சிப்படுத்தப்படும் பிரம்மாண்டமான சுருள்கள், இந்திய சுதந்திரப் போராட்டத்தின் அதிகம் அறியப்படாத நாயகர்களின் வரலாற்றை ஆழமாக ஆராய்வதில் அனைவரின் ஆர்வத்தையும் ஈர்க்கும் என்று நான் நம்புகிறேன் என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1789907
இளைஞர் நலன் மற்றும் விளையாட்டு அமைச்சகம்
குத்துச் சண்டை வீரர் துரியோதன் சிங் நெகிக்கு கொரோனா
குத்துச் சண்டை வீரர் துரியோதன் சிங் நெகி  தற்போது பாட்டியாலாவில் உள்ள சாய் நிஸ்நிஸ் மையத்தில் பயிற்சியில் உள்ளார். அவருக்கு கொரோன தொற்று தொற்று உறுதி செய்யப்பட்டுள்ளது. அறிகுறி அற்ற நிலையில், முன்னெச்சரிக்கை நடவடிக்கையாக அவர், கொலம்பிய ஆசியா மருத்துவமனையில் அனுமதிக்கப்பட்டுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1677011
சிறப்பு சேவைகள் மற்றும் கட்டுரைகள்
சென்னை துறைமுகப் பொறுப்புக் கழகத் தலைவராக திரு சுனில் பாலிவால் ஐஏஎஸ் பொறுப்பேற்பு
சென்னை துறைமுகப் பொறுப்புக் கழகத் தலைவராக திரு சுனில் பாலிவால் ஐஏஎஸ், 23.10.2021-ம் தேதி முதல் பொறுப்பேற்றுக் கொண்டுள்ளார்.
திரு. சுனில் பாலிவால் கடந்த 1993ம் ஆண்டு தமிழக பிரிவு ஐஏஎஸ் அதிகாரியாகத் தேர்வு செய்யப்பட்டார். கான்பூர் ஐஐடியில் கணினி அறிவியல் பாடப்பிரிவில் பி.டெக் பட்டம் பெற்ற அவர், அமெரிக்காவின் மேரிலேண்ட் பல்கலைக்கழகத்தில் எம்.எஸ் பட்டம் பெற்றார். இங்கிலாந்தின் பர்மிங்ஹாம் பல்கலைக்கழகத்தில் எம்.பி.ஏ பட்டமும் பெற்றுள்ளார்.
கடலூர் மாவட்டத்தில் துணை ஆட்சியராகவும் பணியைத் தொடங்கிய திரு சுனில் பாலிவால், நாகப்பட்டினத்தில் கூடுதல் ஆட்சியராக பணியாற்றினார். திருநெல்வேலி, தேனி மற்றும் கன்னியாகுமரி மாவட்டங்களில் ஆட்சியராகவும் அவர் பணியாற்றினார்.
தமிழக அரசின் பல துறைகளில் இவர் பல பதவிகளில் இருந்துள்ளார். தற்போது இவர் காமராஜர் துறைமுக நிறுவனத்தின் தலைவர் மற்றும் நிர்வாக இயக்குனர் பொறுப்பை ஏற்றுள்ளார்.
இவ்வாறு சென்னை துறைமுகப் பொறுப்புக் கழகச் செயலாளர் விடுத்துள்ள செய்தி குறிப்பில் தெரிவிக்கப்பட்டுள்ளது.
குடியரசுத் தலைவர் செயலகம்
குடியரசுத் தலைவர் திறந்து வைத்த இந்திய தொழில்கள் கூட்டமைப்பின் வேளாண் தொழில்நுட்ப இந்தியா-2018 13 ஆவது கண்காட்சி
இந்திய தொழில்கள் கூட்டமைப்பின் வேளாண் தொழில்நுட்ப இந்தியா-2018 13 ஆவது கண்காட்சியை சண்டிகரில் இன்று  குடியரசுத் தலைவர் திரு ராம் நாத் கோவிந்த் திறந்து வைத்தார்.
திறப்பு விழாவில் பேசிய குடியரசுத் தலைவர் இந்திய வேளாண் துறை எத்தகைய அம்சங்களை பின்பற்ற வேண்டும் என்பதை எடுத்துரைத்தார். தற்போதைய தொழில்நுட்பம், பருவநிலை மாற்றத்திற்கு எதிரான பாதுகாப்பு நடவடிக்கைகள், விலைவாசி ஏற்றத் தாழ்வு, பொருட்கள் தேவையில் ஏற்படும் திடீர் மாற்றம், வேளாண்மையில் தொழில் துறையின் முதலீடு மற்றும் பங்களிப்பு ஆகியவற்றில் வேளாண் துறை புதிய சிந்தனையை பெற வேண்டும் என்று வலியுறுத்தினார். இவற்றை பின்பற்றுவதன் மூலம் விவசாயத்தின் பெருமையையும் போட்டியிடும் தன்மையையும் உயர்த்தி மேம்பட்ட வருவாய்க்கு வழிவகுக்க முடியும் என்று குடியரசுத் தலைவர் எடுத்துரைத்தார்.
வணிகம் மற்றும் தொழில்துறை அமைச்சகம்
அனைத்துலக சந்தைகளில் இந்திய மருந்துப் பொருட்கள் கிடைக்கச் செய்ய அரசு உறுதிபூண்டுள்ளது: சுரேஷ் பிரபு
ஐபெக்ஸ் எனும் மருந்து மற்றும் மருத்துவச் சேவை அனைத்துலகக் கண்காட்சியைத் தொடங்கி வைத்து மத்திய தொழில் வர்த்தக மற்றும் விமானப் போக்குவரத்துத் துறை அமைச்சர் திரு. சுரேஷ் பிரபு உரையாற்றுகிறார்
புதுதில்லியில் இன்று  மருந்து மற்றும் மருத்துவ சேவை அனைத்துலக கண்காட்சியை தொடங்கி வைத்த பின் உரையாற்றிய மத்திய தொழில் வர்த்தக மற்றும் விமானப் போக்குவரத்துத் துறை அமைச்சர் திரு. சுரேஷ் பிரபு உலகம் முழுவதும் இந்திய மருந்து உற்பத்தித் தொழில் நிறுவனங்களை நிறுவிட தொழில் வர்த்தக அமைச்சகம் முழுமையாக உறுதிபூண்டுள்ளது என்றார். 6 ஆம் ஆண்டு மருந்து மற்றும் மருத்துவச் சேவைகளை அனைத்துலக கண்காட்சியில் ஒழுங்கு முறை அமைப்புகள் உள்பட 130 நாடுகளிலிருந்து 650-க்கும் மேலான பிரதிநிதிகள் கலந்து கொண்டுள்ளனர். இந்திய மருந்துப் பொருள்கள் சந்தையில் கிடைக்க வழிவகை செய்வதற்கும் உயர்நிலை இருதரப்பு பேச்சுவார்த்தை நடத்துவதற்கும் தங்களின் மிகப்பெரிய சந்தையில் பரவலாக்குவதற்கும் ஒப்புக் கொண்டுள்ள சீனா உள்பட இதுவரை பயன்படுத்தப்படாமல் இருக்கும் சந்தைகளுக்கு மருந்துப் பொருள்களை ஏற்றுமதி செய்ய அரசு உறுதிபூண்டுள்ளது என்றும் அமைச்சர் கூறினார்.
வர்த்தகத் துறை செயலாளர் திருமதி. ரீட்டா தியோத்தியா, இந்திய மருந்துகள் கட்டுப்பாட்டுத் தலைவர் டாக்டர் ஈஸ்வர ரெட்டி, இந்திய மருந்துப் பொருள்கள் ஏற்றுமதி மேம்பாட்டுக் கவுன்சிலின் தலைவர் திரு. மதன் மோகன் ரெட்டி, துணைத் தலைவர் திரு. தினேஷ் துவா ஆகியோரும் இந்த நிகழ்ச்சியில் கலந்து கொண்டனர்.
மேலும் விவரங்களுக்கு www.pib.nic.in என்ற இணையதளத்தைக் காணலாம்.
(Visitor Counter : 134